CELEX: 32005R1199
Language: lt
Date: 2005-07-22 00:00:00
Title: 2005 m. liepos 22 d. Komisijos reglamentas (EB) Nr. 1199/2005, dėl tam tikrų prekių klasifikavimo Kombinuotoje nomenklatūroje

27.7.2005   
            
            
               LT
            
            
               Europos Sąjungos oficialusis leidinys
            
            
               L 195/3
            
         
      KOMISIJOS REGLAMENTAS (EB) Nr. 1199/2005
   2005 m. liepos 22 d.
   dėl tam tikrų prekių klasifikavimo Kombinuotoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine, kuri neatitinka šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. liepos 22 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Tarybos reglamentas (EB) Nr. 493/2005 (OL L 82, 2005 3 31, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentas (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Grindų plokštė, sudaryta iš:
                              
                                          —
                                       
                                       
                                          paviršinio sluoksnio popieriaus su fotografiniu medienos atvaizdu, imituojančiu parketo plokštę, padengto melamino derva;
                                       
                                    
                                          —
                                       
                                       
                                          vidurinio sluoksnio medienos plaušų plokštės, kurios tankis didesnis kaip 0,8 g/cm3 ir kurioje išpjauti įlaidas ir griovelis (pritaikyto „įlaidiniam sujungimui“);
                                       
                                    
                                          —
                                       
                                       
                                          pagrindo iš impregnuoto popieriaus.
                                       
                                    (Žr. A. nuotrauką) (1)
                              
                           
                        
               
                  4411 19 90
               
               
                  Klasifikuojama vadovaujantis Kombinuotosios nomenklatūros 1-ąja, 3-iąja (b punktu) ir 6-ąja bendrosiomis aiškinimo taisyklėmis bei KN kodus 4411, 4411 19 ir 4411 19 90 atitinkančiais prekių aprašymais.
                  Kadangi paviršinio sluoksnio paskirtis yra tik dekoratyvinė, jis nesuteikia gaminiui esminio požymio.
                  Esminį gaminio požymį apsprendžia vidurinis sluoksnis iš medienos plaušų plokštės. Taip pat žr. SS paaiškinimų 4411 pozicijos paaiškinimus.
                  Gaminys neklasifikuotinas 4412 ir 4418 pozicijose, kadangi jo paviršinis sluoksnis ne iš medienos.
               
            
                  
                              2.
                           
                           
                              Grindų plokštė, sudaryta iš trijų medienos sluoksnių (bendras storis – 7 mm).
                              Viršutinį sluoksnį sudaro du 0,6 mm storio ąžuolinių juostelių sluoksneliai.
                              Vidurinį sluoksnį sudaro didelio tankio medienos plaušų plokštė.
                              Pagrindo sluoksnis pagamintas spygliuočių medienos (storis – 0,6 mm).
                              Viduriniame sluoksnyje išpjauti įlaidai ir grioveliai (pritaikyti „įlaidiniam sujungimui“).
                              (Žr. B. nuotrauką) (1)
                              
                           
                        
               
                  4412 29 80
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 4412, 4412 29 ir 4412 29 80 atitinkančiais prekių aprašymais.
                  Gaminio viršutinis sluoksnis pagal SS paaiškinimų 4412 pozicijos paaiškinimus ir KN paaiškinimų 4412 pozicijos paaiškinimus laikytinas vienasluoksne fanera.
               
            
                  
                              3.
                           
                           
                              Grindų plokštė, sudaryta iš trijų natūralaus medžio sluoksnių (bendras storis – 14 mm).
                              Viršutinį sluoksnį sudaro trys ąžuolinių juostelių sluoksneliai, kurių bendras storis – 3 mm.
                              Vidurinis ir pagrindo sluoksniai pagaminti iš spygliuočių medienos.
                              Viduriniame sluoksnyje išpjauti įlaidai ir grioveliai.
                              (Žr. C. nuotrauką) (1)
                              
                           
                        
               
                  4418 30 91
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 4418, 4418 30 ir 4418 30 91 atitinkančiais prekių aprašymais.
                  Gaminio viršutinis sluoksnis pagal SS paaiškinimų 4412 pozicijos paaiškinimus ir KN paaiškinimų 4412 pozicijos paaiškinimus nelaikytinas vienasluoksne fanera.
               
            
                  A.
               
               
                  
                     
               
            
                  B.
               
               
                  
                     
               
            
                  C.
               
               
                  
                     
               
            
         (1)  Nuotraukos pateiktos tik informavimo tikslais.